|  |  |
| --- | --- |
| **NAROČNIK** | |
| **Naziv in sedež** | **Splošna bolnišnica "dr. Franca Derganca" Nova Gorica**  **Ulica padlih borcev 13A**  **5290 Šempeter pri Gorici** |
| **ID št. za DDV** | SI11427205 |
| **Matična številka** | 5055695 |
| **Poslovni račun** | SI56 0110 0603 0279 058 |
| **Telefon** |  |
| **E-pošta** |  |
| **Skrbnik okvirnega sporazuma** |  |
| **Podpisnik** | Stanislav Rijavec,univ.dipl.inž.str. |

in

|  |  |  |  |
| --- | --- | --- | --- |
| **PONUDNIK/STRANKA OKVIRNEGA SPORAZUMA/IZVAJALEC** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Poslovni račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik okvirnega sporazuma** |  | | |
| **Podpisnik** |  | | |

sklepata

|  |
| --- |
| **OKVIRNI SPORAZUM O DOBAVI TEHNIČNEGA MATERIALA, št. 262-1/2019-** |

1. člen

PODLAGA OKVIRNEGA SPORAZUMA

|  |  |
| --- | --- |
| **Oznaka javnega naročila, ki je podlaga za sklenitev okvirnega sporazuma** | 262-1/2019, objava na portalu e-naročanje dne pod številko     . |

2. člen

Predmet okvirnega sporazuma je nakup tehničnega materiala kot izhaja iz zapisanih specifikacij v Gosoft pod šifro JR 1410.

Vrsta, lastnosti, kakovost in opis predmeta okvirnega sporazuma so opredeljeni v spletni

aplikaciji Gosoft – naročnikovem informacijskem sistemu pod šifro 1410.

3. člen

Prodajalec je bil izbran kot najugodnejši ponudnik za dobavo »Tehničnega materiala« ki ga je prodajalec ponudil s ponudbo za obdobje od      do       v okvirni vrednosti       EUR z DDV (z besedo:      ) oz.       EUR brez DDV (z besedo:       evrov).

Cena je oblikovana DDP razloženo lokacija dobave in vsebuje vse elemente iz katerih je sestavljena (ponujeno blago, morebitne trošarine, davke, takse, prevoz, zavarovanje prevoza in druge stroške ter morebitne popuste in rabate).

Količine, kot jih je navedel naročnik v specifikaciji javnega naročila, so okvirne in so izražene glede na nabavljeno količino v preteklem letu. Naročnik nikakor ni zavezan k nabavi določenih količin po tem okvirnem sporazumu/pogodbi. Naročnik pa se s tem okvirnim sporazumom/pogodbo zavezuje, da bo v primeru, če bo nabavljal blago, ki je predmet tega okvirnega sporazuma/pogodbe, kupoval po cenah in pod pogoji dobave, kot je navedeno v tem okvirnem sporazumu/pogodbi. Pogodbeni stranki ugotavljata, da naročnik po obsegu in časovno ne more v naprej določiti potreb po sukcesivni dobavi blaga, ki je predmet tega sporazuma/pogodbe in da bo naročnik blago časovno in količinsko naročal glede na dejanske potrebe.

Naročnik se bo v primeru, da bo potreboval artikle, ki niso bili navedeni v razpisni dokumentaciji, pa bi jih naročnik med izvajanjem naročila potreboval, dogovoril za dobavo le-teh s ponudniki, s katerimi bo sklenil pogodbo/okvirni sporazum na tem javnem razpisu. V tem primeru se bo naročnik s ponudniki dogovoril za ceno in ga dodal na seznam, ki bo priloga okvirnega sporazuma. V navedenem primeru vsi ostali pogoji, ki se nanašajo na izvedbo naročila, pogoje in dobavo veljajo iz že podpisanega okvirnega sporazuma.

Zamenjava naročenega artikla z drugim (tekom izvajanja naročila) ni dovoljena, razen v primeru, da naročenega artikla ni na tržišču in se je dobavitelj predhodno pisno dogovoril z naročnikom za dostavo >enakovrednega< artikla po nižji oz. nespremenjeni ceni.

Naročnik si  v skladu z načelom ekonomičnosti pridržuje pravico kupiti istovrsten predmet okvirnega sporazuma pri drugem dobavitelju, če pridobi na trgu konkurenčnejšo ponudbo

4. člen

Blago bo v omenjenem obdobju potrebno dobavljati na lokacijo naročnika – skladišče

razloženo.

5. člen

Pogodbeni stranki se dogovorita za ceno po ceniku, kot izhaja iz prodajalčevega ponudbenega predračuna. Cena vključuje končno nabavno vrednost artikla z vsemi stroški in morebitnimi popusti ter DDV.

Cene se v času veljavnosti tega okvirnega sporazuma/pogodbe ne smejo spreminjati z izjemo spremembe Zakona, ki ureja Davek na dodano vrednost in ko se spremeni davčna stopnja za vrste blaga iz ponudbe v času trajanja okvirnega sporazuma/pogodbe, se lahko cene iz ponudbe korigirajo izključno v višini nastale davčne spremembe. Povečanje vrednosti okvirnega sporazuma/pogodbe v času njegove veljavnosti iz tega naslova ne sme presegati 5% vrednosti okvirnega sporazuma/pogodbe. Naročnik mora imeti za priznano povečanje vrednosti okvirnega sporazuma/pogodbe zagotovljena sredstva.

Ponudnik se obvezuje obveščati naročnika o vseh morebitnih akcijah blaga v obdobju za katerega je sklenjena pogodba.

6. člen

Prodajalec se obvezuje, da bo naročniku dobavljal blago, na podlagi pisnega naročila posredovanega po elektronski pošti, faksu ali izjemoma na podlagi telefonskega naročila s strani pooblaščenih oseb naročnika (Borut Badalič, dipl.ekon.). Prodajalec se obvezuje, da bo naročniku dobavljal blago najkasneje v 3-eh (treh) dneh od prejema naročilnice.

Prodajalec naročilo realizira tako, da predmet dostavi fco, na v okvirnem sporazumu/pogodbi opredeljeno lokacijo.

Naročnik se obvezuje prevzeti naročeno blago v celoti na podlagi dobavnice, kateri je potrebno obvezno priložiti fotokopijo naročilnice. Na dobavnici mora biti navedena naročnikova šifra artikla. Ob dobavi je obvezna prisotnost pooblaščene osebe naročnika.

Količinski prevzem se opravi takoj ob prevzemu, kakovostni pa v uzančnih rokih.

7. člen

Kakovost proizvodov mora ustrezati obstoječim standardom in deklarirani kakovosti na embalaži oz. spremljajočih dokumentih.

Naročnik lahko zahteva, da mu prodajalec predloži vzorce blaga v preizkus in se na osnovi tega odloči o naročilu.

Če naročnik ob prevzemu ugotovi, da blago ni kakovostno ustrezno, ga takoj zavrne, in sicer takrat, ko to ugotovi in zahteva, da mu na podlagi reklamacijskega zapisnika dobavi blago, ki kakovostno ustreza.

Če prodajalec blaga ne zamenja, lahko naročnik zahteva ustrezen pregled blaga pri inšpekcijski službi oz. pristojnem zavodu, ki opravlja kontrolo kakovosti. V primeru ugotovljene neustrezne kakovosti naročnik takega blaga ni dolžan plačati, pri več kot trikratni ugotovitvi neustreznosti blaga pa zaveza naročnika, da bo v času okvirnega sporazuma/pogodbe tovrstno blago kupoval pri prodajalcu, preneha.

8. člen

Naročnik bo poravnal znesek za dobavljeno blago v roku 60 dni po prejemu računa na transakcijski račun prodajalca. Pogodbeni stranki se dogovorita, da se blago fakturira za vsako dostavo posebej, tako kot je bilo izdano naročilo, na podlagi podpisanih in žigosanih dobavnic s strani pooblaščenih oseb naročnika in kupca. V primeru neustrezne izdaje računa naročnik tega zavrne. Rok za obveznost plačila začne teči šele z dnem prejetja pravilno izstavljenega računa.

9. člen

Prodajalec se zavezuje v roku 5-ih dni od podpisa okvirnega sporazuma/pogodbe kot garancijo za dobro izvedbo posla naročniku izročiti bančno garancijo ali 3 bianco menice z menično izjavo in pooblastilom za unovčenje ali ustrezno kavcijsko zavarovanje zavarovalnice ali denarni depozit za dobro izvedbo posla v višini 10% okvirne pogodbene vrednosti v EUR z DDV.

Predložitev finančnega zavarovanja je pogoj za veljavnost tega okvirnega sporazuma/pogodbe. Finančno zavarovanje mora veljati za čas veljavnosti okvirnega sporazuma/pogodbe + 30 dni.

Naročnik bo unovčil predloženo finančno zavarovanje v primeru odstopa od dobave posameznega artikla oz. povišanja cene artikla razen v primeru višje sile (prodajalec mora vzrok in nastop višje sile dokazati).

10. člen

Naročnik bo vse pripombe v zvezi z izvrševanjem tega okvirnega sporazuma/pogodbe, sporočal prodajalcu v pisni obliki. Če prodajalec pri naslednjih dobavah ne upošteva upravičenih pripomb naročnika lahko naročnik odstopi od okvirnega sporazuma/pogodbe. O odstopu od okvirnega sporazuma/pogodbe naročnik pisno obvesti prodajalca in unovči finančno zavarovanje za dobro izvedbo pogodbenih obveznosti.

Prodajalec je v primeru zamude pri dobavah, ki ni posledica višje sile ali razlogov na strani naročnika, dolžan plačati naročniku pogodbeno kazen v višini 10% vrednosti brez DDV tekočega naročila. Pogodbena kazen se obračuna pri plačilu pogodbene cene. Stranki soglašata, da naročnik ni dolžan sporočiti prodajalcu, da si pridržuje pravico do pogodbene kazni, če je prevzel blago potem, ko je prodajalec z dobavo zamujal.

11. člen

Pogodbeni stranki se obvezujeta, da bosta uredili vse, kar je potrebno za izvršitev tega okvirnega sporazuma/pogodbe in da bosta ravnali kot dobra gospodarja.

Dobavitelj se kadarkoli v času veljavnosti okvirnega sporazuma/pogodbe zavezuje na naročnikovo zahtevo dokazati, da površinsko aktivne snovi v dobavljenem blagu izpolnjujejo zahteve glede biološke razgradljivosti iz Uredbe (ES) št. 648/2004. V primeru, da dobavitelj ne izpolni naročnikove zahteve in ne izkaže izpolnjevanja zahteve glede biološke razgradljivosti bo naročnik začel postopek za prekinitev tega okvirnega sporazuma/pogodbe.

12. člen

Okvirni sporazum/pogodba, pri katerem kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za: pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku je nična.

13. člen

Ta okvirni sporazum je sklenjen pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali

- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

o plačilom za delo,

o delovnim časom,

o počitki,

- opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti okvirnega sporazuma še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je okvirni sporazum razvezan z dnem sklenitve novega okvirnega sporazuma o izvedbi javnega naročila za predmetno naročilo. O datumu sklenitve novega okvirnega sporazuma bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je okvirni sporazum razvezan trideseti dan od seznanitve s kršitvijo.

14. člen

Pogodbeni stranki se dogovorita, da bosta morebitne spore reševali sporazumno, v kolikor pa sporazuma ne bo mogoče doseči, določita kot krajevno pristojno sodišče v Novi Gorici.

|  |  |
| --- | --- |
| **Začetek veljavnosti** | **Konec veljavnosti** |
| Okvirni sporazum/pogodba je sklenjen z dnem podpisa in se uporablja za obdobje 24-ih mesecev od      do      . |  |
| **Predčasna odpoved okvirnega sporazuma** | |
| **Razlogi** | **Odpoved velja** |
| 1. Naročnik uveljavi finančno zavarovanje za dobro izvedbo pogodbenih obveznosti. | 1. Z dnem unovčenja finančnega zavarovanja. |
| 1. Neutemeljena zavrnitev naročila s strani izvajalca, odstopanje od naročenega načina dobave ali nekvalitetno oziroma nepravilno opravljena dobava. | Ad 2, 3, 4, 5, 6, 7) Z dnem, ko izvajalec prejme obvestilo o odpovedi okvirnega sporazuma. |
| 1. Zamuda izvajalca ali napake pri dobavi, ki bistveno zmanjšajo pomen posla. |
| 1. Če izvajalec dobavi nekvalitetno blago in ga na zahtevo naročnika ne zamenja. |
| 1. Če izvajalec po pisnem opominu naročnika še vedno dobavlja blago neustrezne kakovosti. |
| 1. Dosežek maksimalne višine pogodbene kazni. |
| 1. V primerih določenih v 96. členu ZJN-3. |
| 1. Če naročnik za tekoče leto nima zagotovljenih finančnih sredstev. | 8.2 meseca od prejema pisnega obvestila. |
| 1. Če naročnik ali njegov pooblaščenec izvede novo javno naročilo z istovrstnega področja, ali organ, pooblaščen za izvedbo skupnega javnega naročila za to področje, izvede javni razpis, ki je po veljavni zakonodaji obvezujoč za naročnika. | 9.Z dnem pravnomočnosti novega javnega naročila, ne prej kot 1 leto po sklenitvi okvirnega sporazuma. |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz tega sporazuma in nastalo škodo. | 1. Z dnem, ko nasprotna stranka prejme obvestilo o odpovedi okvirnega sporazuma. |
| 1. Dogovorno med obema strankama. | 1. Po poravnavi medsebojnih obveznosti iz okvirnega sporazuma. |

|  |  |  |
| --- | --- | --- |
| **Naročnik** |  | **Ponudnik/Stranka okvirnega sporazuma/Izvajalec** |
| Splošna bolnišnica dr. Franca Derganca Nova Gorica  Ulica padlih borcev 13A  5290 Šempeter pri Gorici |  |  |
| Šempeter pri Gorici, dne |  | , dne |
| Direktor zavoda:  Stanislav Rijavec,univ.dipl.inž.str. |  | Podpisnik: |